I november 2019 offentliggjorde EBU listen over deltakerlandene i 2020. Til sammen 41 land valgte å delta, det samme antallet som året før. Bulgaria og Ukraina er tilbake, mens Montenegro og Ungarn trakk seg. Seks land var direktekvalifisert til finalen: vertslandet Nederland og de fem store økonomiske bidragsyterne Frankrike, Italia, Spania, Storbritannia og Tyskland. De øvrige 35 landene skulle ha kvalifisert seg gjennom en av de to semifinalene tidligere i finaleuken.